Diari Oficial de la Generalitat Valenciana


Sumari del DOGV 9840, del 02-05-2024 (2024/3336)

Anunci d'aprovació del Projecte d'ocupació directa d'un tram viari del carrer de la Llum, en la UE 18-Monteblanco.
------------------------------------------------------------------------------------------------------------------

### Dades del document

Número de DOGV
:   9840

Data del DOGV
:   02-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/3336


Data del document
:   16-04-2024

Organisme emissor
:   Ajuntament de Llíria

Tipus de document
:   Anunci

Descriptors 

:   * administració local
    * pla d'urbanisme

Anunci d'aprovació del Projecte d'ocupació directa d'un tram viari del carrer de la Llum, en la UE 18-Monteblanco. [2024/3336]  
Per resolució de l'Alcaldia núm. 1572/2024, de 15 d'abril de 2024, es va aprovar el projecte d'ocupació directa d'un tram viari del carrer de la Llum, en la UE 18-Monteblanco, qualificat com a vial de la xarxa secundària de dotacions públiques, que forma part de la parcel·la amb referència cadastral 3701078DG1166W1997YH.  
· Titular: Asociación de Vecinos Residentes y Propietarios Colonia Chelardo, amb CIF núm. G-46362513.  
· Terreny a ocupar: forma part de la finca registral núm. 21900, de Llíria, de la qual se segrega pel costat oest la porció següent, objecte d'eixe projecte:  
Parcel·la al terme municipal de Llíria, classificada i qualificada pel Pla general d'ordenació urbana de Llíria com a sòl urbà viari de la xarxa secundària de dotacions públiques, dins de la unitat d'execució 18-Monteblanco, amb una superfície de dos-cents huitanta-sis metres quadrats (286 m²). Límits: nord, carrer de la Llum; sud, carrer del Linx; est, resta de finca de la qual se segrega; i oest, parcel·les cadastrals 7337903YJ0973N, 7337918YJ0973N, 7337902YJ0973N i 7337901YJ0973N.  
· Càrregues i gravàmens: lliure. No hi consten arrendataris ni ocupants.  
· Aprofitament urbanístic que correspon a la propietària de la porció de terreny: 286 m² de sòl x 0,68534141 m²t/m²s (aprofitament tipus de la UE 18): 126,99 m² de sostre = 127 m²t.  
· Unitat d'execució en la qual s'ha de fer efectiu l'aprofitament: UE 18-Monteblanco. Es realitzarà la compensació econòmica substitutiva, atés l'elevat grau de consolidació per l'edificació en este àmbit.  
· La propietat disposarà d'un termini de dos mesos des de la notificació de la resolució esmentada per a efectuar una contraoferta per a la cessió pactada del sòl, a través d'una compensació econòmica o la seua integració en una unitat d'execució o en condicions diferents de les oferides per l'Administració.  
· L'ocupació es durà a terme transcorregut el termini de dos mesos des de la notificació referida adés, d'acord amb l'article 113 del TRLOTUP, mitjançant l'alçament d'una acta, en la qual es faran constar les circumstàncies establides en este precepte i en el Reial decret 1093/1997, de 4 de juliol.  
  
Cosa que es fa pública en exercici de les facultats atribuïdes a esta regidoria delegada d'Urbanitzacions pel Decret de l'alcaldia núm. 2727/2023, de 23 de juny de 2023.  
  
Llíria, 16 d'abril de 2024.- La regidora d'Urbanitzacions: Mari Cruz García Pedrero.